LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Ledus hallei „Liepājas metalurgs”**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Liepājas metalurgs” (adrese – Brīvības iela 3/7, Liepāja, LV-3401, reģistrācijas numurs – 40003014197) 2010.gada 20.maija iesniegumu par nacionālās sporta bāzes statusa piešķiršanu sporta bāzei – Ledus hallei „Liepājas metalurgs”.

2. Pēc iesnieguma par nacionālās sporta bāzes statusa piešķiršanu Ledus hallei „Liepājas metalurgs” izskatīšanas Ministru kabinets konstatē:

2.1. Ledus halle „Liepājas metalurgs” ir nekustamais īpašums (nekustamā īpašuma kadastra Nr. 1700 021 0226), kas sastāv no zemes vienības 9122 m2 platībā (zemes vienības kadastra apzīmējums 1700 021 0226) ) – Brīvības ielā 3/7, Liepājā, kas ierakstīts Liepājas pilsētas zemesgrāmatu nodalījumā Nr. 2769 uz Liepājas pilsētas pašvaldības vārda un nekustamais īpašums (nekustamā īpašuma kadastra Nr. 1700 521 0226), kas sastāv 4 (četrām) būvēm (būvju kadastra apzīmējumi 1700 521 0226 001; 1700 521 0226 002; 1700 521 0226 004; 1700 521 0226 005) – Brīvības ielā 3/7, Liepājā, kas ierakstīts Liepājas pilsētas zemesgrāmatu nodalījumā Nr. 3937 uz sabiedrības ar ierobežotu atbildību „Liepājas metalurgs” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Liepājas metalurgs” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 20.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Ledus halles „Liepājas metalurgs” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē ir sniegusi atzinumu (prot. Nr. 4 4.§, 4.2.13.apakšpunkts), ka Ledus halle „Liepājas metalurgs” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Ledus hallei „Liepājas metalurgs” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

08.12.2010 09:47

459

A.Mičule

67047928, anda.micule@izm.gov.lv